וסטרן דיגיטל

וסטרן דיגיטל (באנגלית: Western Digital Corporation, NASDAQ: WDC) היא חברה אמריקאית לאחסון נתונים דיגיטליים ואחת מיצרניות הדיסקים הקשיחים הגדולות בעולם, השוכנת בסן חוסה, קליפורניה. 
לחברה היסטוריה ארוכה כחברת אלקטרוניקה וייצור מעגלים מודפסים ומוצרי אחסון. היא נוסדה באפריל 1970 על ידי אלווין פיליפס, עבור מוטורולה בשם "General Digital" כחברה לייצור ציוד בדיקות MOS והתפתחה מהרה לייצור מוליכים למחצה. ביולי 1971 שינתה את שמה ל "Western Digital" והציגה את המוצר הראשון שלה - "WD1402A UART".

החברה מעסיקה כ-96,000 עובדים, נכון לשנת 2015.

במאי 2016 רכשה וסטרן דיגיטל את סנדיסק תמורת 19 מיליארד דולר. הרכישה כללה גם את שלושת מרכזי הפיתוח בישראל (בכפר סבא, בתפן, ובעומר).

קישורים חיצוניים

הערות שוליים 

יצרני חומרה אמריקאים
יצרני דיסקים קשיחים
חברות אמריקאיות הנסחרות בנאסד"ק
עמק הסיליקון: חברות
מחוז סנטה קלרה